Hvad er forskellen på en digital og en analog radio?
En rendyrket digital radio modtager såkaldte DAB-signaler. Der er ikke tale om distribution via internettet, men om digital jordbaseret radio i overensstemmelse med de verdensstandarder der findes. I Danmark har der været talt om at lukke for FM-båndet, men dette er foreløbigt udskudt på ubestemt tid. En analog radio modtager analoge udsendelser via klassiske radiofrekvensbånd, for eksempel FM-båndet.